Jou sterre vir Dinsdag, 27 Junie 2017
JY LEES NOU Jou sterre vir Dinsdag, 27 Junie 2017
Die planetêre invloede dui vandag op ’n kreatiewe – en ietwat chaotiese – dag.
Jy is vasbeslote en oortuigend en het ’n sterk dryfkrag om dinge gedoen te kry. In die komende 12 maande moet jy op professionele gebied geldslim en avontuurlik wees.
RAM 21 Mrt.-20 Apr
Moenie ’n eendagvlieg wees nie. Jy is absoluut dol daaroor om projekte van stapel te stuur. Maak seker jou energie, goeie bedoelings en geesdrif hou enduit sodat jy werklik kan klaarmaak wat jy begin het.
Moenie te bedees wees nie. Jupiter moedig jou aan om elke dag op ’n avontuurlike manier te benader. Laat die woorde van die opvoedkundige Helen Keller jou inspirasie wees: “Die lewe is óf ’n uitdagende avontuur óf niks”.
Wanneer ’n projek vereis dat jy langer as 60 sekondes moet konsentreer, word jou onbestendige aandagspan beproef. Hou uit, want met volhouding en toepassing kan dit tot ’n reusagtige deurbraak lei.
Moenie huiwer om vandag jou omgeekant te wys nie. Koester jou familie en vriende en hê pret saam met die spesiale mense in jou lewe. Jy kan baie uit die natuur leer, soos om elke dag te vat soos dit kom.
Jou huis is jou kasteel, waar jy kan ontspan ná ’n dag waarin jy in die openbaar “opgetree” het. Maak tyd om in jou leeuhok af te wen terwyl jy ontspan en jou kragte herwin.
’n Verhoudingsprobleem kan opgelos word as jy perspektief behou en jou nie weer oormatig bekommer nie. Vra jouself: Oorreageer ek?
Dis baie moontlik dat jou hart jou kop gaan voorskryf; moenie nou belangrike besluite neem wat gesonde, logiese oordeel verg nie. Bring eerder tyd deur saam met jou intieme vriende en sê vir geliefdes hoe jy voel.
Jy voel geïnspireer terwyl jy kragte saamsnoer met ’n kreatiewe vriend/in wat naby of ver woon. Pasop dat jy nie so meegevoer raak dat jy op die ou end te veel van jou tyd en talent daarin stort nie.
Ondeurdagte praatjies kan groot skade veroorsaak. Bly vir eers stil oor geldsake. Kan ’n prater geheimsinnig wees? Vandag is alles moontlik.
Moet jou nie afsonder nie. As jy ’n spesiale vennootskap vertroetel, kan julle jul talente saamspan in ’n dinamiese gesamentlike projek. Jy sal egter die bal aan die rol moet sit.
Jou unieke talente word vandag ten toon gestel; maak seker jy motiveer ander met jou kreatiewe benadering. Moet egter nie so baie tyd aan daaglikse roetinetake afstaan dat jy jou geliefdes afskeep nie.
Verwag vannag verbysterende drome, want Neptunus stimuleer Mercurius in jou verbeeldingsone. Jou hart sal altyd wen, want jy val onder die Visse.
Jou sterre vir Vrydag, 23 Junie 2017
Jou sterre vir Donderdag, 22 Junie 2017
Jou sterre vir Woensdag, 21 Junie 2017
Jou sterre vir Dinsdag, 20 Junie 2017
Jou sterre vir Maandag, 19 Junie 2017
Jou sterre vir die naweek, 17 en 18 Junie 2017